APSTIPRINU:

Iepirkuma komisijas priekšsēdētāja

\_\_\_\_\_\_\_\_\_\_\_\_\_\_\_\_\_/S.Aleksejeva/

iepirkuma komisijas
2018. gada 29. maija sēdē,
protokols Nr.1

**Iepirkuma procedūras**

**Atbilstoši Publisko iepirkumu likuma 9.pantam**

**Saimniecības preču piegāde**

**Nr. ORS, 2018/14**

1. **VISPĀRĪGĀ INFORMĀCIJA**

1.1. Iepirkuma identifikācijas Nr. ORS, 2018/14

1.2. Pasūtītājs

|  |  |
| --- | --- |
| Pasūtītāja nosaukums:  | Sabiedrība ar ierobežotu atbildību „Ogres rajona slimnīca” |
| Juridiskā adrese:  | Slimnīcas iela 2, Ogre, LV-5001 |
| Reģistrācijas numurs:  | 40003222317 |
| Banka:Konta numurs:Kods:  | SEBLV52 UNLA 0033 3006 0960 4UNLALV2X |
| Kontaktpersona:  | Sandra Aleksejeva  |
| Tālruņa numurs : | 29278970, 65046161 |
| Faksa numurs: | 65046161 |
| E-pasta adrese:  | info@ogresslimnica.lv |
| Darba laiks:  | Katru darba dienu: 08:00 – 16.00 |

1.3. Iepirkuma procedūra atbilstoši Publisko iepirkumu 9.pantam

1.4. Iepirkuma priekšmets.

1.4.1. Saimniecības preču piegāde, turpmāk – Prece, saskaņā ar tehnisko specifikāciju (1.pielikums).

1.4.2. CPV kodi: 39000000-2; 33700000-7.

1.4.3. Iepirkums sadalīts 3 daļās. Piedāvājumu var iesniegt par katru daļu atsevišķi vai visu apjomu.

1.5.Preču piegādes vieta: SIA „Ogres rajona slimnīca” Slimnīcas iela 2. Pasūtītājs iegādāsies preces pēc nepieciešamības 12 mēnešu periodā, veicot atsevišķus pasūtījumus.

1.6. Preču apjomi ir aptuveni. Pasūtītājam ir tiesības samazināt vai palielināt iepirkuma apjomu maksimālās līgumcenas ietvaros, ja tam ir objektīvs iemesls (nepietiekams finansējums, izbeigusies vajadzība u.c.).

1.7. Iepirkuma nolikuma saņemšana un informācijas apmaiņas kārtība.

1.7.1.Ar iepirkuma procedūras „Saimniecības preču piegāde”, turpmāk tekstā – Iepirkuma procedūra, nolikumu, turpmāk tekstā – Nolikums, un ar to saistītiem dokumentiem Piegādātāji var iepazīties uzreiz pēc paziņojuma publicēšanas Iepirkumu uzraudzības biroja mājas lapā, paziņojumā norādītajā Pasūtītāja vispārējā interneta adresē [www.ogresslimnica.lv](http://www.ogresslimnica.lv) sadaļā „Publiskie iepirkumi”.

1.7.2. Lejuplādējot Nolikumu, ieinteresētais piegādātājs apņemas sekot līdzi iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājas lapā.

1.7.3.Piegādātāji, sākot ar attiecīgās iepirkuma procedūras izsludināšanas brīdi, ar iepirkuma procedūras dokumentiem var arī iepazīties SIA „Ogres rajona slimnīca” (Slimnīcas ielā 2, Ogrē, LV-5001, 5.stāvā administrācijā pie sekretāres).

1.7.4.Ieinteresētais piegādātājs jautājumus par Nolikumu uzdod rakstiskā veidā, adresējot tos Iepirkuma komisijai un nosūtot tos elektroniski uz Nolikumā norādīto e-pasta adresi.

1.7.5.Iepirkuma komisija atbildi uz ieinteresētā piegādātāja rakstiskiem jautājumiem sniedz iespējami īsākā laikā.

1.7.6.Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Pasūtītāja interneta mājaslapā [www.ogresslimnica.lv](http://www.ogresslimnica.lv) sadaļā „Publiskie iepirkumi”.

1.8.Piedāvājuma iesniegšanas vieta, datums, laiks un kārtība

1.8.1.Piegādātāji savus piedāvājumus Iepirkuma procedūrai var iesniegt līdz **2018.gada 11.jūnijam, pulksten 11.00** Sabiedrībā ar ierobežotu atbildību „Ogres rajona slimnīca” (Slimnīcas ielā 2, Ogrē, LV-5001, 5.stāvā administrācijā pie sekretāres). Piedāvājumi, kuri tiks piegādāti Pasūtītājam pēc paziņojumā par līgumu noteiktā, iepriekš minētā, termiņa, netiks izskatīti un neatvērti tiks nosūtīti (atgriezti) atpakaļ Piegādātājam.

1.8.2.Pretendents var atsaukt vai mainīt savu piedāvājumu līdz piedāvājuma iesniegšanas termiņa beigām. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības Iepirkuma procedūrā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas laiks. Mainīt vai atsaukt piedāvājumu Pretendents var personīgi vai ar tā pārstāvja starpniecību (pārstāvim jāuzrāda Pretendenta pilnvarojums ar tiesībām atsaukt vai mainīt piedāvājumu).

1.9. Piedāvājuma noformēšana

1.9.1. Piedāvājums jāiesniedz 1 (vienā) eksemplārā, kas jāiesniedz aizlīmētā un aizzīmogotā aploksnē, uz kuras jānorāda:

> Adresāts: SIA „Ogres rajona slimnīca”, Slimnīcas iela 2, Ogre, LV-5001

> Piegādātāja nosaukums, reģistrācijas Nr., adrese, kontaktinformācija

> „Piedāvājums Iepirkuma procedūrai „Saimniecības preču piegāde”, iepirkuma identifikācijas numurs – ORS, 2018/14

> Neatvērt līdz **2018.gada 11.jūnijam, pulksten 11:00**.

1.9.2. Piedāvājuma sākumā aiz titullapas ir jābūt satura rādītājam, aiz kura seko visi piedāvājumā iekļautie dokumenti.

1.9.3.Piedāvājuma sastāvs:

1) Piegādātāja atlases dokumenti - Nolikuma 2.2.punkts.

2) Tehniskais un finansiālais piedāvājums - Nolikuma 2.3.punkts.

1.9.4. Visām piedāvājuma daļām jābūt cauršūtām (caurauklotām) kopā tā, lai dokumentus nebūtu iespējams atdalīt.

1.9.5.Piedāvājumā iekļautajiem dokumentiem jābūt skaidri salasāmiem, bez labojumiem, ja ir veikti labojumi, tiem jābūt atrunātiem.

1.9.6.Piedāvājums jāsagatavo un jāiesniedz latviešu valodā. Svešvalodā sagatavotiem piedāvājuma dokumentiem jāpievieno Piegādātāja apliecināts tulkojums latviešu valodā.

1.9.7. Ja pretendents iesniedz dokumentu kopijas, katra dokumenta kopija jāapliecina Latvijas Republikas normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

1.9.8. Piedāvājuma dokumentus paraksta Latvijas Republikas Uzņēmumu reģistrā vai citas valsts līdzvērtīgā iestādē reģistrētā amatpersona ar paraksta tiesībām vai pilnvarota persona, kuras tiesības parakstīt piedāvājumu apliecina piedāvājumā iekļautā pilnvara.

1.9.9.Ja piedāvājumu iesniedz personu grupa (apvienība) vai personālsabiedrība, piedāvājumā papildus norāda personu, kas Iepirkuma procedūrā pārstāv attiecīgo personu grupu (apvienību) vai personālsabiedrību, kā arī katras personas atbildības sadalījumu.

1.9.10. Ja Pretendents līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība ir 10% (desmit procenti) no kopējās iepirkuma līguma daļas vērtības vai lielāka, Pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz iepirkuma īstenošanu un piedalīšanos iepirkuma līguma izpildē, kā arī informāciju par to, kādu iepirkuma (līguma) daļu (kurus darbus) īstenos apakšuzņēmējs. Papildus jāiesniedz apakšuzņēmēja Uzņēmumu reģistra izziņa vai pilnvara par apakšuzņēmuma likumisko pārstāvi vai pilnvarotās personas tiesībām pārstāvēt uzņēmumu.

1.9.11.Iesniegtie piedāvājumi ir Pasūtītāja īpašums un, tie netiek atgriezti atpakaļ Pretendentiem.

**2. Prasības pretendentiem un IESNIEDZAMIE DOKUMENTI**

2.1. Nosacījumi pretendenta dalībai iepirkuma procedūrā.

2.1.1. Piedalīšanās iepirkuma procedūrā ir pretendenta brīvas gribas izpausme. Iesniedzot savu piedāvājumu dalībai iepirkuma procedūrā, pretendents pilnībā pieņem un ir gatavs pildīt visas nolikumā ietvertās prasības un noteikumus.

2.1.2. Pretendents apzinās, ka jebkurš piedāvājumā iekļautais nosacījums, kas ir pretrunā ar nolikumu vai neatbilst tā noteikumiem, var būt par iemeslu piedāvājuma noraidīšanai.

2.1.3. Pretendentam jābūt reģistrētam, licencētam vai sertificētam atbilstoši attiecīgās valsts normatīvo aktu prasībām.

2.2. Pretendentu atlases dokumenti.

2.2.1. Pieteikums dalībai iepirkuma procedūrā „Saimniecības preču piegāde”, iepirkuma identifikācijas numurs – ORS, 2018/14 (2.pielikums).

Pieteikumu paraksta persona, kurai ir piegādātāja pārstāvības tiesības vai tā pilnvarotā persona. Pieteikumā norādāms piegādātāja pilns nosaukums, juridiskā adrese, reģistrācijas numurs, tālruņa un faksa numurs, bankas rekvizīti (nosaukums, kods, konta numurs), ziņas par personu, kurai ir piegādātāja pārstāvības tiesības un personu, kas to pārstāvēs attiecīgajā iepirkuma procedūrā (vārds, uzvārds, personas kods).

2.2.2. Ja piedāvājumu kā piegādātājs iesniedz personu grupa (apvienība), tad pieteikumu paraksta visas personas, kas iekļautas personu grupā (apvienībā) un pieteikumā norāda personu, kura pārstāv personu grupu (apvienību) iepirkuma procedūrā, kā arī katras personas atbildības apjomu.

2.2.3.Pretendentam piedāvājumā jāiekļauj informācija par to, vai uzņēmums (kā arī piesaistītais apakšuzņēmējs) atbilst mazā vai vidējā uzņēmuma statusam.

2.3.Tehniskā un finansiālā piedāvājuma dokumenti:

2.3.1.Detalizēts, tehniskajā specifikācijā izvirzītajām prasībām atbilstošs, piegādātāja piedāvājums (1.pielikums). Finansiālajā piedāvājumā cenas jāuzrāda ar ne vairāk kā 2 (divām) zīmēm aiz komata. Atsevišķi norāda cenu bez PVN, PVN un preces cenu ar PVN.

2.3.2. Ja Pretendents līguma izpildē iesaistīs apakšuzņēmējus, Pretendents iesniedz vienošanos ar apakšuzņēmējiem, informāciju cik liela šī iepirkuma līguma daļa tiks nodotas izpildei apakšuzņēmējiem.

**3.Piedāvājumu vērtēšana un izvēles kritēriji**

3.1.Iepirkuma komisija piedāvājumu vērtēšanu veic slēgtās sēdēs šādos posmos:

> piedāvājumu noformējuma pārbaude;

> pretendentu atlases dokumentu pārbaude;

> tehniskā piedāvājumu atbilstības pārbaude;

> finansiālo piedāvājumu vērtēšana.

3.2.Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

3.3.Piedāvājumu noformējuma pārbaude

3.3.1.Iepirkuma komisija novērtē katra piedāvājuma atbilstību Nolikuma 1.9. punktā noteiktajām prasībām un to vai iesniegti noteiktie dokumenti.

3.3.2.Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par attiecīgā piedāvājuma tālāku izskatīšanu.

3.4.Pretendentu atlases dokumentu pārbaude

3.4.1.Iepirkuma komisija novērtē piedāvājumu noformējuma pārbaudi izturējušā pretendenta atbilstību Nolikuma 2.2. punktā noteiktajām pretendentu atlases prasībām.

3.4.2.Ja pretendents neatbilst kādai no Nolikuma 2.2. punktā noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.

3.5. Tehnisko piedāvājumu atbilstības pārbaude

3.5.1.Iepirkuma komisija pārbauda vai tehniskais piedāvājums atbilst Nolikuma 2.3. punkta prasībām.

3.5.2.Ja tehniskais piedāvājums neatbilst prasībām, Iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.

3.5.3. Iepirkuma komisija pēc vajadzības drīkst pieprasīt, lai Pretendents precizē sniegto informāciju par savu piedāvājumu un/vai iesniedz preču paraugus, ja tas nepieciešams piedāvājuma atbilstības pārbaudei, kā arī piedāvājumu vērtēšanai un salīdzināšanai, nosakot termiņu.

3.5.4. Ja Pretendents neiesniedz pieprasītās ziņas un/vai preču paraugus, tas tiek izslēgts no turpmākās dalības iepirkumā

3.6.Finansiālo piedāvājumu vērtēšana

3.6.1.Iepirkuma komisija pārbauda vai piedāvājumos nav aritmētikas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.

3.6.2.Iepirkuma komisija pārbauda, vai nav iesniegts nepamatoti lēts piedāvājums.

3.6.3.Iepirkuma komisija izvēlas piedāvājumu ar zemāko cenu EUR bez PVN no piedāvājumiem, kuri atbilst Nolikuma un Tehniskās specifikācijas prasībām.

3.7. Iepirkuma komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

2) ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

3) iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL [25. panta](https://likumi.lv/ta/id/287760-publisko-iepirkumu-likums#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

4) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta 8.daļas [1.](https://likumi.lv/ta/id/287760-publisko-iepirkumu-likums#p1), [2.](https://likumi.lv/ta/id/287760-publisko-iepirkumu-likums#p2) un [3. punkta](https://likumi.lv/ta/id/287760-publisko-iepirkumu-likums#p3) nosacījumi.

3.8. Lai pārbaudītu, vai pretendents nav izslēdzams no dalības iepirkumā iepirkuma komisija:

1) attiecībā uz Latvijā reģistrētu vai pastāvīgi dzīvojošu pretendentu un PIL 9.panta 8. daļas 4. punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par PIL 9.panta 8.daļas 1. punktā minētajiem faktiem — no Uzņēmumu reģistra,

b) par PIL 9.panta 8.daļas 2. punktā minētajiem faktiem — no Valsts ieņēmumu dienesta un Latvijas pašvaldībām.

2) attiecībā uz ārvalstī reģistrētu vai pastāvīgi dzīvojošu pretendentu un PIL 9.panta 8.daļas 4. punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta 8.daļas 4. punktā minēto personu neattiecas PIL 9.panta 8.daļā noteiktie gadījumi. Termiņu izziņas iesniegšanai nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, tas tiek izslēgts no dalības iepirkumā.

3.9.Atkarībā no PIL 9.panta 9.daļas 1. punkta "b" apakšpunktam veiktās pārbaudes rezultātiem iepirkuma komisija:

1) neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9.panta 8. daļas 4. punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

2) informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9.panta 8.daļas 4. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu - 10 dienas pēc informācijas izsniegšanas vai nosūtīšanas dienas, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, pretendents tiek izslēgts no dalības iepirkumā.

3.10.Pretendents, lai apliecinātu, ka tam un PIL 9.panta 8.daļas 4. punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, 10 dienas pēc informācijas izsniegšanas vai nosūtīšanas dienas iesniedz:

1) attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

2) pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

3) līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesamību.

3.11.Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9.panta 8.astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9.panta 8.daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, ar paša pretendenta vai PIL 9.panta 8.daļas 4. punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

**4.LĒMUMA PIEŅEMŠANA**

4.1.Līguma slēgšanas tiesības tiks piešķirtas pretendentam, kurš būs iesniedzis Nolikuma un Tehniskās specifikācijas prasībām atbilstošu piedāvājumu ar zemāko cenu un nav izslēdzams no dalības iepirkumā saskaņā ar PIL 9.panta 8.daļu.

4.2.Visi pretendenti tiek rakstveidā informēti par Iepirkuma rezultātiem 3 (trīs) darbadienu laikā no lēmuma par Iepirkuma līguma slēgšanas tiesību piešķiršanu pieņemšanas dienas.

4.3.Ja izraudzītais pretendents atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kura piedāvājums atbilst Nolikuma un Tehniskās specifikācijas prasībām un ir nākamais piedāvājums ar zemāko cenu.

4.4.Pasūtītājs var pieņemt lēmumu par iepirkuma procedūras izbeigšanu bez iepirkuma līguma noslēgšanas, ja iepirkumam netika iesniegti piedāvājumi vai iesniegtie piedāvājumi neatbilda Nolikumā noteiktajām prasībām, kā arī citos gadījumos saskaņā ar Latvijas Republikā spēkā esošajiem normatīvajiem aktiem.

**NOLIKUMA PIELIKUMI**

**Pielikumi:**

1.pielikums. Tehniskā specifikācija – pretendenta piedāvājums

2.pielikums. Pieteikums par piedalīšanos iepirkuma procedūrā

3.pielikums. Finansiālais piedāvājums (kopējais)

4.pielikums. Iepirkuma līgums (projekts)

2.pielikums

**PIETEIKUMS**

**Iepirkuma procedūrai ORS, 2018/14**

**„Saimniecības preču piegāde”**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Pretendenta nosaukums)

reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

ar šī pieteikuma iesniegšanu piesakās piedalīties iepirkuma procedūrā „Saimniecības preču piegāde”

Apliecinām, ka

1) esam iepazinušies un atzīstam par pareizu iepirkuma Nolikumu un tā Tehniskajā specifikācijā definētās prasības, piekrītam piedalīties iepirkumā un garantējam prasību izpildi. Iepirkuma nolikums un tā pielikumi ir skaidri un saprotami, iebildumu un pretenziju nav;

2) uz Pretendentu un tā apakšuzņēmējiem (ja piesaista), kā arī personu, uz kura iespējām Pretendents balstās neattiecas Publisko iepirkumu likuma 9. panta 8.punkta 1.un 2.daļās minētie izslēgšanas nosacījumi;

3)Pretendents ir reģistrēts atbilstoši LR likumdošanai;

4) piedāvājuma cenā ir ietvertas visas ar iepirkuma priekšmetu saistītās izmaksas un visi iespējamie riski;

5) slēgsim līgumu (ja pasūtītājs izvēlējies šo piedāvājumu) un izpildīsim visus piegādes līguma pamatnosacījumus;

6) visas sniegtās ziņas ir patiesas.

Vispārīga informācija par Pretendentu (*aizpildāmas visas iedaļas*):

|  |  |
| --- | --- |
| Pretendenta Nosaukums |  |
| Reģistrācijas Nr. |  |
| Juridiskā adrese |  |
| Faktiskā adrese |  |
| Bankas rekvizīti |  |
| Paraksttiesīgā persona (-as) |  |
| Kontaktpersona |  |
| Tālruņa Nr., Faksa Nr. |  |
| E-pasta adrese |  |

Paraksts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Uzņēmuma vadītājs vai pilnvarotais pārstāvis)

Pilns vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. 3.pielikums
2. **Finansiālais piedāvājums (kopējais)**
3. Ar šo finansiālo piedāvājumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
4. (sabiedrība)
5. Reģ.Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
6. Adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. sniedz savu piedāvājumu iepirkuma procedūrā „Saimniecības preču piegāde”, Nr. ORS, 2018/14

# I daļai - Mazgāšanas un tīrīšanas līdzekļi:

1. Piedāvājuma kopējā cena **bez** PVN:\_\_\_\_\_\_\_\_\_\_\_\_\_ EUR , (\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
2. PVN: \_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
3. Piedāvājuma kopējā cena **ar** PVN:\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
4.

# II daļai - Higiēnas preces:

1. Piedāvājuma kopējā cena **bez** PVN:\_\_\_\_\_\_\_\_\_\_\_\_\_ EUR , (\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
2. PVN: \_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
3. Piedāvājuma kopējā cena **ar** PVN:\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

# III daļai - Dažādi piederumi tīrīšanai un telpu uzkopšanai:

1. Piedāvājuma kopējā cena **bez** PVN:\_\_\_\_\_\_\_\_\_\_\_\_\_ EUR , (\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
2. PVN: \_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
3. Piedāvājuma kopējā cena **ar** PVN:\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
4. Paraksts, datums

4.pielikums

##### Līgums par saimniecības preču piegādi (projekts)

**Nr. ORS, 2018/14/\_\_\_**

##### Ogrē, 2018.gada \_\_\_\_\_\_\_\_\_\_\_\_\_

SIA “Ogres rajona slimnīca”, turpmāk – **Pasūtītājs**, tās valdes priekšsēdētāja Daiņa Širova personā, kurš rīkojas uz statūtu pamata, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – **Pārdevējs**, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no otras puses, abi kopā turpmāk **Puses**, pastāvot pilnīgai vienprātībai, bez viltus, maldiem un spaidiem, saskaņā ar iepirkuma procedūru “Saimniecības preču piegāde”, Nr. ORS, 2018/14, noslēdza Līgumu:

**1. Līguma priekšmets**

**1.1.** Pārdevējs apņemas piegādāt saimniecības preces (…….daļas nosaukums) Ogres rajona slimnīcas vajadzībām, turpmāk - „Preces”, bet Pasūtītājs par saņemto Preci apņemas pilnībā norēķināties, apmaksājot preču pavadzīmē-rēķinā, turpmāk – „PPR”, uzrādīto Preces vērtību.

**1.2.**Piegādes apjoms un sortiments tiek noteikts pēc Pasūtītājs pieprasījuma, faktiskās nepieciešamības un norādīts Pārdevēja izrakstītos rēķinos.

**2.Līguma summa**

**2.1.**Preču cenā ietverti visi izdevumi un izmaksas, kas saistītas ar iepirkuma priekšmeta pilnīgu un kvalitatīvu izpildi, jebkādi piemērojamie nodokļi un nodevas, izņemot pievienotās vērtības nodokli, kā arī visi iespējamie riski un izmaksas, kas saistītas ar tirgus cenu svārstībām, tai skaitā, bet ne tikai uz degvielas izmaksām, elektrības, siltuma un ūdens tarifu maiņām.

**2.2.**Pārdevējam nav tiesību Līguma darbības laikā paaugstināt Piedāvājumā noteiktās Preču cenas. Gadījumā, ja Pārdevējs ir piegādājis Pasūtītāja pasūtītās Preces, norādot preču pavadzīmē – rēķinā tām augstāku cenu nekā noteikta Piedāvājumā, Pasūtītājam ir saistoša tikai Piedāvājumā noteiktā cena, un Pārdevējs šai sakarā nav tiesīgs vērsties pret Pasūtītāju par Preču cenas starpības un citu maksājumu apmaksu.

**2.3.**Maksimālā Līguma summa – \_\_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), bez PVN.

**2.4.** Pārdevējs apņemas necelt pretenzijas, gadījumā, ja Līguma summa bez PVN netiks apgūta pilnā apjomā

**2.5.** Pasūtītājam, vienojoties ar Pārdevēju, ir tiesības iegādāties citas saimniecības preces, kas ir pārdošanā līgumsummas ietvaros.

**3.Preču piegādes kārtība**

**3.1.** Preces tiek piegādātas pēc Pasūtītāja pasūtījuma ar Pārdevēja transportu. Preču piegādes vieta: Ogre, Slimnīcas iela 2. Preču piegādei jānotiek 2 darba dienu laikā no pieteikuma saņemšanas.

3.1.1. Pasūtītāja pārstāvis: Sandra Aleksejeva, tālr.: 29278970

3.1.2. Pārdevēja pārstāvis – **\_\_\_\_\_\_\_**, tālr.:\_\_\_\_\_, e-pasts: \_\_\_\_\_\_\_\_\_\_\_\_\_

**3.2**.Katras atsevišķas Preču partijas iegāde tiek noformēta ar Pārdevēja izrakstīto PPR, kuru paraksta Pušu pārstāvji.

**3.3.**Pārdevējs, papildus Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pasūtītājam iesniegtajos dokumentos (rēķinos u.tml.) norāda Pasūtītāja rekvizītus ar atsauci uz Līgumu Nr.

**3.3**. Pasūtītājam, pieņemot Preces, ir jāpārbauda to skaits un kvalitāte. Pasūtītājs pieņem Preces pēc kvalitātes un kvantitātes ar PPR parakstīšanas brīdi.

**3.4.** Pārdevējs apņemas nodrošināt kvalitatīvas Preces pārdošanu. Ja Pasūtītājs konstatē acīmredzamus vizuālus vai tehniskus Preces bojājumus un par to ir paziņojis Pārdevējam vai viņa pārstāvim, Pārdevējam ir pienākums bojāto preci nomainīt pret Preci, kuras kvalitāte apmierina Pasūtītāju.

 **4.Norēķinu kārtība**

**4.1.** Pasūtītājs apmaksu veic 30 (trīsdesmit) kalendāro dienu laikā no preču pavadzīmes-rēķina saņemšanas dienas, ar bezskaidras naudas pārskaitījumu uz Izpildītāja norādīto norēķina kontu bankā.

**4.2.** Par apmaksas dienu tiek uzskatīta tā diena, kad Pārdevēja kontā ienāk attiecīgās Preču partijas kopējā summa saskaņā ar izrakstīto PPR.

**5.Pušu atbildība**

**5.1**. Katra Puse ir atbildīga par līguma nepildīšanu vai nepienācīgu pildīšanu. Vainīgā Puse atlīdzina otrai pusei radušos zaudējumus.

**5.2.** Par šajā līgumā noteikto maksājuma termiņu neievērošanu Pasūtītājs maksā Izpildītājam līgumsodu 0,1% apmērā no nokavētā maksājuma summas par katru nokavēto dienu.

**5.3.** Ja kāda no Pusēm nepilda vai nepienācīgi pilda šī līguma noteikumus, otrai Pusei ir tiesības pārtraukt šī līguma darbību, vienu mēnesi iepriekš rakstiski paziņojot par to otrai pusei.

**6. Nobeiguma noteikumi**

**6.1.** Iepirkuma līgums stājas spēkā ar tā abpusēju parakstīšanas brīdi un ir spēkā 12 (divpadsmit) mēnešus vai līdz līgumcenas sasniegšanai, atkarībā no tā, kurš no apstākļiem iestājas pirmais.

**6.2.** Šis līgums pilnībā apliecina Pušu vienošanos. Nekādi mutiski papildinājumi netiek uzskatīti par šī līguma noteikumiem. Jebkuras izmaiņas šī līguma noteikumos stājas spēkā tikai tad, ja tās tiek noformētas rakstiski un tās paraksta abas Puses.

**6.3.** Ja kāda no Pusēm nepilda vai nepienācīgi pilda šī līguma noteikumus, otrai Pusei ir tiesības pārtraukt šī līguma darbību, vienu mēnesi iepriekš rakstiski paziņojot par to otrai pusei.

**6.4.** Neviena no Pusēm nav atbildīga par savu saistību neizpildi, ja tā radusies “force majeure” apstākļu dēļ. Ar “force majeure” apstākļiem saprot dabas katastrofas, karu un jebkura rakstura kara operācijas, blokādi, embargo, epidēmijas un citus ārkārtas apstākļus, kurus puses nevarēja paredzēt līguma izpildes laikā. Par šādu apstākļu iestāšanos 14 dienu laikā tiek paziņots otrai Pusei.

**6.5.** Puses apņemas darīt visu, lai ar līguma izpildi saistītos strīdus un domstarpības risinātu sarunu kārtībā savstarpēji vienojoties. Strīdus, par kuriem netiek panākta vienošanās, izskata tiesa LR spēkā esošajā likumdošanā paredzētajā kārtībā.

**6.6.** Šī līguma saistības pāriet Pušu tiesību saistību pārņēmējiem.

**6.7.** Līguma darbības laikā Puses vadās pēc šī līguma noteikumiem un LR spēkā esošajiem tiesību aktiem.

**6.8.** Šis līgums sastādīts 2 eksemplāros, no kuriem viens eksemplārs atrodas pie Pasūtītāja, bet otrs eksemplārs pie Izpildītāja. Abiem eksemplāriem ir vienāds juridiskais spēks.

##

|  |  |
| --- | --- |
| **PASŪTĪTĀJS** | **PĀRDEVĒJS** |
| SIA „Ogres rajona slimnīca”Reģ.Nr.: 40003222317Slimnīcas iela 2, Ogre, LV-5001Bankas rekvizīti:SEB banka, UNLALV2XNorēķinu konts: LV52 UNLA 0033 3006 0960 4 |  |
| \_\_\_\_\_\_\_\_\_\_\_\_\_\_\_\_\_/D.Širovs/(paraksts)z.v. | \_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_/(paraksts)z.v. |